62016TO0524(01)_INF
Определение на Общия съд (осми състав) от 29 ноември 2021 г. —Aresu/Комисия
(Дело T‑524/16)
„Публична служба — Длъжностни лица — Реформа на Правилника от 2014 г. — Дни за пътуване — Отпуск за пътуване до дома — Жалба, явно лишена от всякакво правно основание“
1.
Жалби на длъжностните лица — Правен интерес — Жалба за отмяна на решение, с което се прилага замяната на дните за пътуване с намален брой дни отпуск за пътуване до дома — Принудително пенсиониране на жалбоподателя в хода на производството — Запазване на правния интерес
(членове 90 и 91 от Правилника за длъжностните лица и член 7 от приложение V към него)
(вж. т. 27—29)
2.
Длъжностни лица — Отпуски — Годишен отпуск — Дни за пътуване — Изменение на Правилника — Замяна с отпуск за пътуване до дома — Право на преценка на законодателя — Нарушение на принципите на равно третиране, пропорционалност и защита на оправданите правни очаквания — Липса
(член 20 от Хартата на основните права на Европейския съюз; член 7 от приложение V към Правилника за длъжностните лица, изменен с Регламент № 1023/2013)
(вж. т. 34—53 и 58—62)
3.
Актове на институциите — Прилагане във времето — Незабавно прилагане на новата норма към бъдещите последици от положение, възникнало при действието на старата норма — Приемане на Регламент № 1023/2013 за изменение на Правилника за длъжностните лица и на Условията за работа на другите служители — Нарушаване на придобитите права — Липса
(член 7 от приложение V към Правилника за длъжностните лица, изменен с Регламент № 1023/2013)
(вж. т. 63—66)
Предмет
Искане на основание член 270 ДФЕС за отмяна на решението да не се отпускат повече, считано от 1 януари 2014 г., петте дни за пътуване, с които е разполагал жалбоподателят дотогава, на основание член 7 от приложение V към Правилника за длъжностните лица на Европейския съюз, изменен с Регламент (ЕС, Евратом) № 1023/2013 на Парламента и на Съвета от 22 октомври 2013 г. (ОВ L 287, 2013 г., стр. 15)
Диспозитив
1)
Отхвърля жалбата.
2)
Осъжда г‑н Antonio Aresu да понесе направените от него съдебни разноски, както и тези на Европейската комисия, включително разноските по обезпечителното производство.
3)
Европейският парламент и Съветът на Европейския съюз понасят съответно направените от тях съдебни разноски.